চলছে শরৎকাল। নীল আকাশে সাদা মেঘের ভেলা দেখা মতো অবসর হোক বা না হোক, গরমটা কিন্তু ঠিকই টের পাচ্ছেন! ঝুপঝাপ বৃষ্টি হয়তো নামছে, তাই বলে গরম বিদায় হচ্ছে না। রোদ তার প্রখরতা টের পাইয়ে দিচ্ছে। এরকম সময়ে আমাদের ত্বকে প্রভাব পড়বেই। প্রকৃতির পরিবর্তন মানে আমাদেরও পরিবর্তন। সূর্যের বেগুনি রশ্মির তোপে ত্বকের সূক্ষ্ম স্তরগুলো ভেঙে যেতে পারে। এতেই সবচেয়ে বেশি ক্ষতিগ্রস্ত হয় ত্বক। কোষগুলো মরে বিবর্ণ ত্বকের সৃষ্টি করে। এতে ত্বকের ক্যান্সার পর্যন্ত হতে পারে। তাই ত্বকের যত্নে আপনাকে একটু সচেতন তো থাকতেই হচ্ছে।